PATVIRTINTA

 Vilniaus rajono savivaldybės tarybos

 2016 m. balandžio 29 d.

 sprendimu Nr. T3 – 125

21 priedas

**VILNIAUS R. VALČIŪNŲ VIDURINĖ MOKYKLA**

**DIREKTORĖS VERONIKOS KOČNEVOS**

**2015 METŲ VEIKLOS ATASKAITA**

2016-04-21

Valčiūnai

1. MOKYKLOS PRISTATYMAS

Valčiūnų vidurinė mokykla yra Vilniaus rajono savivaldybės biudžetinė bendrojo ugdymo vienkalbė mokykla rusų mokoma kalba, vykdanti pradinio, pagrindinio, vidurinio, priešmokyklinio ir ikimokyklinio ugdymo bei neformaliojo ugdymo programas. Mokyklos adresas: Draugystės g. 17, Valčiūnų k., LT-13220, Juodšilių seniūnija, Vilniaus rajonas, el.paštas – valciunu.vid.mok@erdves.lt, telefonas/faksas (85) 2493573, internetinė svetainė – <http://www.valciunai.vilniausr.lm.lt>.

Mokyklos direktorė – Veronika Kočneva, atestuota II vadybinei kvalifikacijos kategorijai, vadybinis stažas – 32 metai.

Mokyklą lanko vaikai iš aplinkinių kaimų: Valčiūnų, Juodšilių, Kalviškių, Parudaminio, Dusinėnų, Šiaudinės, Terešiškių. Valčiūnų k. vaikai sudaro 87% visų mokyklos mokinių.

2015 m. kovo 27 d. sprendimu Nr. T3-99 savivaldybės taryba, atsižvelgdama į Valčiūnų kaimo tėvų prašymus „Dėl ikimokyklinio ugdymo grupės steigimo rusų gimtąja kalba“ Valčiūnų vidurinėje mokykloje, priėmė palankų sprendimą ir nuo 2015 m. rugsėjo 1 dienos buvo įsteigta ikimokyklinio ugdymo grupė, kurią pradėjo lankyti 20 vaikų.

Ugdymo aplinka kuriama atsižvelgiant į mokyklos tikslus ir vertybes. Ji orientuota į bendrųjų ugdymo tikslų įgyvendinimą, mokinių mokymosi poreikių įvairovės tenkinimą, individualių mokymosi tikslų nusistatymą, įsivertinimą, refleksiją. Mokykla turi keturis 2500 m2 pastatus, kuriuose įrengti 22 specializuoti kabinetai, aktų salė, choreografijos salė, biblioteka (su 4 kompiuterizuotomis darbo vietomis), 50 vietų valgykla, pagalbos mokiniui specialistų kabinetai, kurie tarnauja mokinių aktyviam ugdymui(si), mokymuisi individualiai ir įvairaus dydžio grupėmis, praktinei ir teorinei veiklai. Mokytojams ir ikimokyklinio bei priešmokyklinio ugdymo grupės auklėtojoms sudarytos galimybės dirbti inovatyviai, naudojant šiuolaikines mokymo priemones: visos mokytojų darbo vietos kompiuterizuotos, prijungtos prie interneto, visuose kabinetuose yra daugialypės terpės projektoriai, ekranai, mokytojų kambaryje įrengta kompiuterizuota darbo vieta, viename kabinete yra interaktyvioji lenta.

Valčiūnų vidurinė mokykla yra vietos kultūros židinys. Mokykloje susiformavo savitos kultūros tradicijos, čia vyksta atviri mokyklos bendruomenei įvairūs renginiai bei popamokinė veikla, kuri skatina mokinių socializaciją.

Svarbios mokyklos bendruomenės – tėvų, mokytojų, mokinių iniciatyvos tvarkant mokyklos patalpas ir teritoriją, kuriant edukacines erdves. Nuolat gerėjanti ugdymo aplinka dar labiau sustiprino mokyklos bendruomenės ryšius, pagerino mokyklos mikroklimatą ir ugdymosi rezultatus.

Mokykla yra autentiška, siekianti tobulėjimo ir nuolat įsivertinanti, atsinaujinanti, bendruomeniška, atvira kaitai, savita, teikianti vidurinį išsilavinimą gimtąja rusų kalba, puoselėjanti lietuvių ir rusų tautines tradicijas, istoriją, kultūrą, kurios centre – vaikas.

2. MOKYKLOS ORGANIZACINĖ STRUKTŪRA IR VALDYMAS

1. Mokyklos valdymo principai:

demokratiškumas, humaniškumas, įžvalgumas, skaidrumas, racionalumas, komandinis darbas, šiuolaikinė vadyba, lyderystė ir partnerystė.

1. Mokyklos valdymo struktūra:

Mokyklos darbuotojų skaičius neviršija savivaldybės tarybos nustatyto leistino skaičiaus.

3. MOKYKLOS DIREKTORIAUS INICIATYVOS

* Skatinau kūrybines, pilietines mokinių, mokytojų, tėvų iniciatyvas, sudariau sąlygas joms įgyvendinti.
* Inicijavau 2013-2015 metų mokyklos strateginio plano vykdymo analizės atlikimą ir rezultatų pristatymą bendruomenei.
* Skatinau savivaldos institucijas dalyvauti ugdymo turinio planavime, įgyvendinime bei koregavime.
* Inicijavau vadovų ir mokytojų susitarimą dėl mokyklos ugdymo turinio planavimo, formų ir laikotarpių.
* Skatinau mokyklos veiklos planavime naudotis įsivertinimo išvadomis.
* Inicijavau mokinių ugdomosios veiklos stebėsenos, pamokų lankomumo apskaitos ir nelankymo prevencijos, švietimo pagalbos mokiniui teikimo, mokinių mokymosi krūvio optimizavimo, gabių vaikų ugdymo, ugdymo karjerai, neformaliojo vaikų švietimo ir nepamokinės veiklos tvarkų parengimą.
* Inicijavau bendravimo su socialiniais partneriais ryšių užmezgimą. Įtraukiau į bendravimą su socialiniais partneriais savo mokyklos komandų narius.
* Skatinau ugdymo proceso organizavimo, mokinių pažinimo klausimais vykdomus tyrimus ir jų išvadų panaudojimą mokyklos veiklai tobulinti.
* Inicijavau mokyklos bendruomenės dalyvavimą projekte „Lyderių laikas 2“.
* Inicijavau mokyklos veiklos kokybės įsivertinimo tobulinimą IQES online.lt platformą ir IKT įrankius.
* Skatinu mokyklos bendruomenę dalyvauti renginiuose, projektuose ir kitoje veikloje rajone, respublikoje ir už jos ribų.
* Inicijavau ir vykdžiau sistemingą turto ir lėšų valdymo kontrolę.
* Skatinau mokyklos bendruomenę teikti informaciją apie mokyklos kultūros savitumą rajoninėje spaudoje, rajono bei mokyklos internetiniame puslapyje.

4. MOKYKLOS VADOVŲ KVALIFIKACIJOS TOBULINIMAS

|  |  |  |  |  |
| --- | --- | --- | --- | --- |
| Metai | Mokyklos direktoriaus kvalifikacijos tobulinimo dienų skaičius | Direktoriaus pavaduotojo/-ų ugdymui kvalifikacijos tobulinimo dienų skaičius | Vidutiniškai tenkančių kvalifikacijos tobulinimo dienų skaičius 1 vadovui | Pastabos |
| 2015 | 7 | 6 | 6,5 |  |
| 2014 | 9 | 5 | 7 |  |

5. PEDAGOGŲ KVALIFIKACIJOS TOBULINIMAS

|  |  |  |  |  |
| --- | --- | --- | --- | --- |
| Metai | Pedagogų kvalifikacijai tobulinti skirta lėšų (Eur) | Pedagogų kvalifikacijai tobulinti panaudota lėšų (Eur) | Pedagogų kvalifikacijai tobulinti panaudotų lėšų procentas (%) | Pastabos |
| 2015 | 544 | 544 | 100 |  |
| 2014 | 516 | 411 | 80 |  |

5.1.  PEDAGOGŲ PASISKIRSTYMAS PAGAL KVALIFIKACIJAI TOBULINTI PANAUDOTAS DIENAS (%)

|  |  |  |  |  |  |
| --- | --- | --- | --- | --- | --- |
| Metai | Kvalifikacijai tobulinti panaudojo daugiau nei 5 dienas | Kvalifikacijai tobulinti panaudojo 5 dienas | Kvalifikacijai tobulinti panaudojo mažiau nei 5 dienas | Kvalifikacijos netobulino | Pastabos |
| 2015 | 44,7 | 47 | 8,3 | 0 |  |
| 2014 | 36,4 | 58,2 | 5,4 | 0 |  |

6. MOKINIAI (SKAIČIUS, KOMPLEKTAI)

|  |  |  |  |  |  |  |
| --- | --- | --- | --- | --- | --- | --- |
| Metai | Priešmokyklinio ugdymo grupė(III modelis) | 1-4 kl. | 5-10 kl. | 11-12 kl. | Iš viso mokinių1-12 kl. | Komplektųskaičius1-12 kl. |
| 2015 | 20 | 47 | 57 | 21 | 125 | 12 |
| 2014 | 20 | 44 | 58 | 18 | 120 | 12 |

6.1. SPECIALIŲJŲ UGDYMOSI POREIKIŲ TURINČIŲ MOKINIŲ SKAIČIUS

2015 m. mokėsi 4 specialiųjų ugdymosi poreikių turinčių mokiniai, t. y. 3,2 procentai.

2014 m. mokėsi 5 specialiųjų ugdymosi poreikių turinčių mokiniai, t. y. 4,2 procentai.

6.2. MOKINIŲ, BAIGUSIŲ PAGRINDINIO UGDYMO PROGRAMĄ IR ĮGIJUSIŲ PAGRINDINĮ IŠSILAVINIMĄ, SKAIČIUS

|  |  |  |  |
| --- | --- | --- | --- |
| Metai | Mokinių, baigusių pagrindinio ugdymo programą, skaičius | Mokinių, baigusių pagrindinio ugdymo programą, procentas (%) | Pastabos |
| 2015 | 10 | 100 |  |
| 2014 | 11 | 100 |  |

6.3. MOKINIŲ, BAIGUSIŲ PAGRINDINIO UGDYMO PROGRAMĄ, TOLIMESNIS MOKYMASIS

|  |  |  |  |  |  |  |
| --- | --- | --- | --- | --- | --- | --- |
| Metai | Mokinių skaičius | Tęsia mokymąsi: | Iš jų vidurinėse mokyklose ir gimnazijose | Iš jų profesinėse mokyklose | Dirba | Nesimoko ir nedirba |
| 2015 | 10 | 10 | 9 | 1 | 0 | 0 |
| 2014 | 11 | 11 | 11 | 0 | 0 | 0 |

6.4. MOKINIŲ, BAIGUSIŲ VIDURINIO UGDYMO PROGRAMĄ IR ĮGIJUSIŲJŲ VIDURINĮ IŠSILAVINIMĄ, SKAIČIUS

|  |  |  |  |  |
| --- | --- | --- | --- | --- |
| Metai | Mokinių, baigusių vidurinio ugdymo programą, skaičius | Mokinių, įgijusių vidurinį išsilavinimą, skaičius | Mokinių, įgijusių vidurinį išsilavinimą, procentas (%) | Pastabos |
| 2015 | 9 | 9 | 100 |  |
| 2014 | 7 | 7 | 100 |  |

7. NEMOKAMAI MAITINAMŲ MOKINIŲ SKAIČIUS

|  |  |  |  |
| --- | --- | --- | --- |
| Metai | Nemokamai maitinamų mokinių skaičius | Nemokamai maitinamų mokinių procentas (%) | Pastabos |
| 2015 | 28 | 22 |  |
| 2014 | 35 | 29 |  |

8. MOKINIŲ PAVĖŽĖJIMAS

|  |  |  |  |  |  |
| --- | --- | --- | --- | --- | --- |
| Metai | Mokinių, gyvenančių toliau kaip 3 km nuo mokyklos, skaičius | Mokinių, gyvenančių toliau kaip 3 km nuo mokyklos, procentas (%) | Mokinių, pavežamų geltonaisiais, mokykliniais autobusais, skaičius ir (%) | Mokinių, pavežamų kitu transportu, skaičius:1) spec. reisais,2) maršrutiniais autobusais,3) kitu transportu | Pastabos |
| 2015 | 56 | 45 | 0 | 0 | 0 | 56 | 0 |  |
| 2014 | 50 | 42 | 0 | 0 | 0 | 50 | 0 |  |

9. MOKYKLOS FINANSAVIMAS, TURTAS, VIDAUS BEI IŠORĖS APLINKA

Mokyklos finansavimas vyksta iš mokinio krepšelio (MK) ir rajono savivaldybės biudžeto lėšų (SB1) pagal parengtas, patvirtintas kalendoriniams metams biudžeto sąmatų programas.

Mokyklos išlaikymo lėšos derinamos su švietimo skyriumi (programų sąmatos, jų pakeitimai). Sumažėjus mokinių skaičiui, mokyklai neužtenka lėšų pilnai sukomplektuoti klases, todėl rajono savivaldybė iš savo biudžeto (7% mokinio krepšelio lėšų) skiria mokyklos komplektų išlaikymui.

2014, 2015 metais materialiniai ir finansiniai ištekliai panaudoti tikslingai, atsižvelgiant į ugdymo poreikius.

2014 m. papildomai mokyklai rajono savivaldybė skyrė 8032 Eur. stogo remontui ir 9054 Eur. remonto darbams. Metų pabaigoje buvo skirta 5079 Eur. ugdymo priemonėms įsigyti.

2015 m. papildomai ikimokyklinio ugdymo grupės patalpų remontui bei inventoriui įsigyti – 29000 Eur. Metų pabaigoje ugdymo procesui gerinti bei materialinei bazei turtinti buvo skirta 10800 Eur.

Mokykla turi paramos gavėjo statusą, gauna kitas lėšas – 2% nuo pajamų mokesčio. Lėšos yra skiriamos ugdymo procesui gerinti, mokyklai remontuoti bei materialinei bazei turtinti. Už jų panaudojimą kiekvieno mėnesio 10 d. yra atsiskaitoma Švietimo skyriaus buhalterijai.

Lėšų paskirstymas ir jų racionalus naudojimas yra derinamas su mokyklos savivaldos institucijomis.

10. PASIEKIMAI

2015 metais priešmokyklinio ugdymo grupėje buvo 20 vaikų, 1-4 klasėse mokėsi 47 mokiniai, mokslo metų pabaigoje atitinkamai 19 vaikų ir 46 mokiniai. Dauguma 1-4 klasių mokinių padarė pažangą ir buvo perkelti į aukštesnę klasę, vienas 1 klasės mokinys paliktas kartoti kurso.

5-8 klasėse mokėsi 38 mokiniai, 9-10 klasėse – 19 mokinių, mokslo metų pabaigoje atitinkamai – 36 mokiniai ir 16 mokinių. Bendras mokinių skaičius 5-10 klasėse mokslo metų pabaigoje buvo 52. Visi mokiniai perkelti į aukštesnę klasę. 10 klasės 10 mokinių dalyvavo pagrindinio ugdymo pasiekimų patikrinime.

**Mokyklos 5-12 klasių mokinių pažangumas:**

Bendras pažangumas – 100%, „9-10“ mokėsi 5 mokiniai, tai sudaro 6,6% visų mokinių, „7-10“ mokėsi 15 mokinių (19,7%). Nepažangių – nebuvo.

10.1. MOKINIŲ, DALYVAVUSIŲ PAGRINDINIO UGDYMO PASIEKIMŲ PATIKRINIME, METINIŲ PAŽYMIŲ IR PASIEKIMŲ KOKYBĖS VIDURKIS

|  |  |  |  |  |
| --- | --- | --- | --- | --- |
| Metai | Gimtoji kalba | Lietuvių valstybinė kalba  | Matematika | Pastabos |
| 2015 | 5,6 | 6,6 | 5,7 | 6,0 | 5,6 | 5,5 |  |
| 2014 | 6,9 | 7,4 | 6,5 | 7,1 | 6,1 | 6,2 |  |

10.2 MOKINIŲ, LAIKIUSIŲ VALSTYBINIUS BRANDOS EGZAMINUS, SKAIČIUS / DALIS (%)

|  |  |  |  |  |  |
| --- | --- | --- | --- | --- | --- |
| Metai | Laikiusių 1 VBE | Laikiusių 2 VBE | Laikiusių 3-5 VBE | Pakartotinėje sesijoje laikė | Pastabos |
| 2015 | 1 | 11,1 | 0 | 0 | 4 | 44,4 | 4 | 44,4 |  |
| 2014 | 1 | 16,7 | 0 | 0 | 1 | 16,7 | 0 | 0 | 1 mokinys buvo atleistas nuo BE |

10.3. LAIMĖJIMAI

|  |  |  |
| --- | --- | --- |
| Metai | Renginys | Vieta |
| 2014 | Rajoninis meninio skaitymo konkursas. | 1, 2, 3 |
| Respublikinis literatūrinis konkursas „ Atgijusios Lermontovo kūrybos puslapiai“  | dvi I |
| Rajoninis konkursas "Ateities karjera, kas tai?" | 1 |
| Rajoninis konkursas „Pavasario simfonija“ | 3 |
| 2015 | Rajoninis meninio skaitymo konkursas. | 1, 2, 3 |
| Respublikinis literatūrinis konkursas „Rusija mano akimis...“ | 1 |
| Jaunųjų poetų respublikinis konkursas | 1 |
| Rajoninis konkursas „Pavasario simfonija“ | 1 |

Mokyklos bendruomenei būdingas demokratiškumas, atvirumas, bendradarbiavimas tarp kolegų, tarp vadovų ir mokytojų.

Pagerėjo mokinių lankomumas bei pažangumas. Sustiprėjo mokyklos savivalda, veikia kūrybinga lyderių komanda, kuri inicijuoja inovacijų diegimą mokyklos veikloje bei mokyklos kultūros puoselėjimą.

11. MOKYKLOS PARTNERYSTĖS RYŠIAI

Mokykla bendrauja ir bendradarbiauja su įvairiomis institucijomis. Bendradarbiavimas su socialiniais partneriais organizuojamas atsižvelgiant į mokyklos strateginį veiklos planą bei metinius veiklos planus. Mokykla yra sudariusi bendradarbiavimo sutartis su Rudaminos policijos nuovada, Juodšilių seniūnija, Vilniaus rajono Juodšilių seniūnijos bendruomenės socialinių paslaugų centru, Parudaminio girininkija, gimnazijomis, mokyklomis: Juodšilių šv. Uršulės Leduchovskajos gimnazija, Juodšilių „Šilo“ gimnazija, Pagirių gimnazija, Kalvelių „Aušros“ gimnazija, Rudaminos F.Ruščico gimnazija, Trakų rajono Lentvario „Versmės“ gimnazija, Vilniaus S.Kovalevskajos gimnazija, Baltarusijos Respublikos Minsko vidurine mokykla Nr.161 bei Valčiūnų vaikų darželiu-lopšeliu, Vilniaus m. Rusų mokyklų asociacija.

Ryšiai su šiomis institucijomis, ugdymo įstaigomis yra kolegiški, grįsti bendradarbiavimu ir bendro tikslo siekimu, taip pat vykdomos bendros programos, remiantis pasirašytomis sutartimis. Mokyklos mokiniai ir mokytojai lankėsi partnerių organizuojamuose renginiuose, pvz. Vilniaus miesto Rusų mokyklų asociacijos respublikiniuose konkursuose: „М.Ю. Лермонтов, ожившие страницы“, „Россия моими глазами“, „В человеке должно быть все прекрасно“, Šalčininkų r. Jašiūnų pagrindinėje mokykloje vykusiame respublikiniame rusų kultūros festivalyje. Už puikų pasirodymą bei prizines vietas mokiniai buvo apdovanoti diplomais, garbės raštais ir ekskursijomis į Maskvą ir Sankt Peterburgą. Kartu su gimnazijų ir mokyklų partneriais mokiniai dalyvauja bendrai organizuojamuose projektuose, šventėse, edukacinėse programose, pilietinėse akcijose, sporto varžybose bei kituose renginiuose-tai ugdo bendradarbiavimo kultūrą, gerina mokinių saviraišką, skatina skleisti gerąją patirtį.

Mokykla tapo vis labiau veikli, informatyvi bei atvira visuomenei. Partnerystės ryšiai suteikė naujų galimybių plėsti, tobulinti ir ieškoti naujų formų bendradarbiavimo srityse su socialiniais partneriais, mokinių tėvais bei bendraamžiais, ugdyti mokinių gebėjimus bei kompetencijas. Mokiniai, dalyvaudami šiose veiklose, realizavo save kūrybinėje, pažintinėje, mokslinėje srityje, geriau pažino aplinką, rado draugų, bendraminčių, išsiugdė gebėjimą ir norą dirbti įvairiose grupėse, komandose.

12. PROBLEMOS, REIKALINGA PAGALBA

Mokyklos problemos sąlygotos vidaus ir išorės faktorių. Mokyklai labai reikalinga renovacija – pastatai yra labai seni ir tik iš dalies atitinka mokyklos poreikius ir higienos reikalavimus. Kaimynystėje esančios mokyklos yra renovuotos, todėl jų atžvilgiu mūsų mokykla nėra konkurencinga. Tėvai dažnai pasirenka geresnes sąlygas turinčias mokyklas. Mokykloje nuolat sutrinka elektros tiekimas, daug rūpesčių kelia sanitariniai mazgai, šildymo sistema, stogo danga. Mokykla neturi sporto salės, valgyklos. Kai sportuoti lauke negalima dėl oro sąlygų, kūno kultūros pamokos vyksta Juodšilių seniūnijos Jaunimo centre, deja, ten irgi nėra didelės salės, kur galima būtų tinkamai vykdyti dalyko programą. Mokiniai maitinami pritaikytoje patalpoje, maistą gamina ir tiekia UAB „Valčiūnai“. Vilniaus miesto valstybinė ir veterinarijos tarnyba bei visuomenės sveikatos centras įpareigojo įrengti kabinetuose žaliuzes, dviejuose pastatuose pakeisti apšvietimą, grindų dangą, sanitarinius mazgus, pradinio ugdymo pastate turėklus, stogelius virš įėjimo į pastatą ir lauko laiptus, ikimokyklinio ugdymo grupėje įrengti pakabinamas lubas.

Reikalingas mokyklinis autobusas, nes mokyklą lanko vaikai iš aplinkinių kaimų ir ne visi gali naudotis visuomeniniu transportu dėl didelio atstumo iki stotelių.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Mokyklos tarybos 2015-04-15

Posėdžio protokoliniu nutarimu

(Protokolas Nr.5)